**ОТЧЕТ ЗА ДЕЙНОСТТА**

**НА ЧИТАЛИЩЕ „ИСКРА- 1927“ ПРЕЗ 2020 Г.**

УВАЖАЕМИ ДАМИ И ГОСПОДА,

Настоящото читалищно настоятелство,което встъпи в длъжност след решение на АСВ м. Януари 2020 г. ще продължи започнатото от предишните читалищни настоятелства, като използва опита и насоките им в читалищната дейност. Естествено ние разчитаме и на вашата подкрепа, предложения и помощ, тъй като читалището е на цялото общество на с. Равна гора.

Членовете на читалището през 2020 по списък наброяват 75 човека, но за съжаление двама са починли и реално членовете са 73.

БИБЛИОТЕЧНА ДЕЙНОСТ

Книжният фонд на библиотеката сега наброява над 4660 тома литература – разделени в отделни категории. Закупихме 2 бр. стелажа за новодарените томове литература . Всеки жител на селото може да вземе книга за четене от библиотеката, според интересите си – българска литература, чуждестранна литература, научно-популярна литература, селско-стопанска литература, детска литература и др. Всички знаем, че до месец май 2020 г. нямахме назначен библиотекар ,което затрудняваше достъпа до библиотеката в Читалището. От 01.06. 2020г. имаме назначен секретар- библиотекар .Всеки ден библиотеката е отворена до обяд и който желае може да я посети. Библиотеката разполага също така с компютър, свързан с интернет от който всеки жител на селото може да се възползва при нужда. Също така могат да се копират документи и други необходими на жителите материали, могат да се изпращат на имейл и да се сканират.

Във фейсбук страницата на читалището, всеки може да види кратки описания и снимки на участниците в тържествата, да прочете обявите на предстоящите събития и да коментира.

ХУДОЖЕСТВЕНА САМОДЕЙНОСТ

Както знаете през 2016 г. беше създадена нашата женска фолклорна група „Равногорски звуци“. През 2020 г.поради непредвидената пандемична обстановка , групата прустанови всички планирани участия.Годината беше нулева за ЖФГ „Равногорски звуци“.

Със заповед №РД-01-124/13.03.2020 г. на Министъра на зравеопазването се забраниха всичи масови мероприятия.

ПРАЗНИЦИ И ЧЕСТВАНИЯ

По-надолу ще Ви изброя мероприятията, проведени от читалището, съвместно с участието на кметство Равна гора, преди заповедта на МЗ от 13.03.2020г.

1. На 21.01.20 г. беше отпразнуван „Бабин ден“ с традиция бабуване и почерпка в с. Болярци, заедно с техните баби.

2.На 14.02.20 г. беше отпразнуван празника на виното „Трифон Зарезан „в салона на читалището, на който присъстваха над 40 човека.Беше организиран конкурс за най-добро домашно вино.Излъчихме първа , втора и трета награда .Освен това бяха раздадени поощрителни награди на всички участници,тъй като вината им бяха много качествени.

3.На 1-ви март беше посрещната „Баба Марта“ , като бе окичено дървото в кметския двор с мартенички.

4.Националният празник на България – „Трети март“ отбелязахме с поднасяне на цветя на паметника на загиналите Равногорци във войните.Слово бе произнесено от Председателя на Читалището, в което бяха припомнени някои факти и събития от нашата история, които стоят зад тази дата.

5.По традиция „8-ми март“ беше отпразнвуван съвместно със жените от с. Болярци. С този празник приключихме културният календар за 2020г .поради пандемичната обстановка в цялата срана.

6.На 22-ри Септември беше отбелязан денят на Независимостта на България с тематично табло, поставено на входа на Читалището.

За съжаление повечето празници , не успяхме да ги отбележим заради КОВИД-19 поради това ,че се празнуват на закрито.

Тук е мястото от което най-сърдечно благодарим на всички дарители , участвали с дарения, които помогнаха за обогатяването и дейността на Читалището. Също така искам да благодаря на всички, които помагат с труд в почистването и подреждането на читалищната собственост!

Читалището е на всички и всички трябва да се грижим за него!

Отново едно голямо БЛАГОДАРЯ НА ВСИЧКИ ВАС!

НАСОКИ ЗА ДЕЙНОСТТ НА ЧИТАЛИЩЕТО ПРЕЗ 2021 Г.

* опазване културно – историческото наследство и националните традиции;
* спомагане изграждането на ценностната система у децата и младежите;
* осигуряване на по – добра , по – съвременна и по – висококачествена образователна, културна, социална и информационна среда на населението;
* обновяване на библиотечния фонд в зависимост от читателските интереси;
* подобряване дейността на библиотеката, съобразена с интересите и нуждите на населението, чрез различни форми на културно – масовата работа;
* осъществяване на културният календар за читалищните прояви;
* участие в културните мероприятия на Общината;
* честване на официалните и традиционните празници и годишнини;
* провеждане на мероприятия, свързани със съхраняването, развитието и популяризирането на местни традиции и обичаи;
* активно участие на любителските състави в културно – масови събития на селото и общината;
* осъществяване на контакти с личности и фирми за набиране на допълнителни средства.

Настоящият отчетен доклад е разработен на основание чл. 26а, ал.4 от Закона за народните читалища и Стандарта за библиотечно-информационна дейност. Докладът има за цел да запознае членовете на Общото събрание на читалището, кмета на Община Аврен и Общински съвет –Аврен с дейността на читалището, с начина на изразходване на предоставените средства от държавния и общински бюджет.

Отчетния доклад за дейността на НЧ „Искра-1927” за 2020 година е приет от Общото събрание на читалището на 24.04.2021 година.

Председател на ЧН при НЧ „Искра-1927“

Атанаска Славова

С. Равна гора,Община Аврен